Source: http://www.vinkogorenak.net/2012/07/01/tako-imenovani-izbrisani-osebni-pogled/comment-page-1/
Timestamp: 2013-05-23 12:09:35+00:00

Document:
Tako imenovani “izbrisani” – osebni pogled « dr. Vinko Gorenak
Zadnje objave	Beg Hilde Tovšak – katera so prava vprašanja?
Vprašanje poslancem in direktorju RTV
Zadnji komentarjiMarjan on Beg Hilde Tovšak – katera so prava vprašanja?51b3 on Vprašanje poslancem in direktorju RTVbojko on Beg Hilde Tovšak – katera so prava vprašanja?Žani on Beg Hilde Tovšak – katera so prava vprašanja?BOBI on Beg Hilde Tovšak – katera so prava vprašanja?	Tako imenovani “izbrisani” – osebni pogled
Časopisni stolpci in elektronski mediji so te dni ponovno polni poročanja o tako imenovanih “izbrisanih”. Evropsko sodišče za človekove pravice v Strasbourgu je šesterici namreč prisodilo po 20.000 evrov odškodnine, dvojico tožečih pa je v celoti zavrnilo. Nekateri mediji pa poročajo, da bomo iz proračuna “izbrisanim” plačali 500.000.000,00 evrov. Ne bom se ukvarjal s številko 500.000.000,00 evrov, rečem lahko le, da so tisti, ki so jo zapisali pravi mojstri. Preprosto so pomnožili 25.671 z 20.000,00 in zaokrožili na 500.000.000,00 evrov. Sveta preproščina brez uporabe možganov. Če bi sodbo prebrali in če bi zmogli čisto preprostega kmečkega razmišljanja, brez da bi kdaj videli FDV, bi lahko poročali bistveno realneje. Ob tem poročanju pa pogosto kažejo posnetke Grimsa in mene, kot da bi bila midba krivca za to. Kot da bi jih zapustila pamet, kdo je kaj v preteklosti trdil in zagovarjal.
Vse od leta 1999 je SDS jasno zagovarjala stališče, da pri večini gre za špekulante in nič drugega, da pa so bile posameznikom narejene krivice, ki jih je treba popraviti, tudi materialno. Večkrat smo tak zakon tudi predlagali. Toda nič ni pomagalo. Politična levica v podobi LDS in njenih izpeljanjk ZARES, danes pa Pozitivne Slovenije, pa tudi SD pa je venomer zagovarjala stališče, da so vsi enaki in da jih je potrebno obravnavati na enak način. Zakaj torej danes ob tem poročanju mediji ne pokažejo na Katarino Kresal in njej podobne, ki so trdili, da odškodnin ne bo. V SDS smo vedno opozarjali na tako možnost.
Sodba iz Strasbourga je seveda dokončna. Mnogi pravijo, da je direktno izvršljiva na proračun. Še posebej glasni so tisti, ki so na temo tako imenovanih “izbrisanih” naredili z državnim denarjem magisterije in celo doktorate. Vse lepo in prav. Toda že star ljudski pregovor pravi, da tam kjer ni še vojska ne vzame. In v proračunu denarja preprosto ni. Tisto malo kar ga pač še je, pa kaže najprej nameniti tistim, ki že živijo na robu preživetja, šele potem pa kaže izločiti vse špekulante, posameznike ki pa jim je bila krivica eventualno storjena pa obravnavati individualno ob neprestanem upoštevanju stanja v državnem proračunu. Začnemo jutri – na ravni ekspertov.
1. 07. , 2012 | Aktualna politika, Evropa, Moje misli, Slovenija | 40 komentarjev
40 komentarjev to “Tako imenovani “izbrisani” – osebni pogled”
iggo says:	02/07/2012 at 06:01	Točno tako je g.Gorenak,tudi jaz mislim da je med temi izbrisanimi veliko prebrisanih
Franc 1 says:	02/07/2012 at 07:08	Ni mi jasno kako ni mogoče dokazati da so takrat praktično vsi dobili obvestilo za ureditev statusa? Vsi ki so to hoteli so si lahko brez problemov uredili toda nekateri si to NISO HOTELI bili so veliki Hrvati Srbi ali jugoslovani sam poznam kar nekaj takšnih primerov.
jože says:	02/07/2012 at 07:55	Težko je soditi in komentirati,ker teh posameznih primerov ne poznamo je pa dosojeno in krivec je znan. Kar pa jih poznam so bili ..oni ,,ponosni Jugoslovani ali Srbi in Hrvati in so imeli vse možnosti urediti svoj status. Mi pa bi morali izstaviti račun za škodo, ki so nam jo naredili v času vojne za Slovenijo pa tudi vso škodo za nazaj od 1945 .Vsi tisti, ki pa tako sočostvujejo z njimi naj se zavejo, da smo še vedno v svobodni demokratični Sloveniji, ki sledi vrednotam Slovenske osamosvojitve, smo v EU in NATU in se trudimo živeti od dela za družine brez sovraštva, pa tudi do zmotnih ne.
Roman says:	02/07/2012 at 11:18	Spoštovani!
V celoti se strinjam z napisanim…..Menim, da so imele vlade v preteklosti kategorijo “izbrisanih” za nabiranje političnih točk, všečnosti in navidezne humanosti, v ospredje so postavljale in izpostavljale človekove pravice in svoboščine…..osnova pa je bila čisto na politični ravni.
Prav sramotno je za našo državo, da tega kompleksnega vprašanja ni mogla urediti prej, tudi bom rekel, da je iz ozadja neka politična opcija izrabila za njo ugoden trenutek, ravno sedaj, ko je v državi zaradi uveljavljanja ZUJF veliko nezadovoljstva. Sprašujem se ali je to v interesu države in njenih državljanov ali v interesu politike oz politične stranke, ki ji je verjetno uspelo izkoristiti določen trenutek, “da se nezadovoljstvo ljudi še poslabša”. Sedaj šele začenjam razumeti, kakšen “nateg” politike so predstavljali “izrabljeni izbrisani”…….Vaša predhodnica, se je navidezno ukvarjala s to tematiko in vprašanjem, vendar za lastno korist.
Gospo minister zopet omilujete stanje, zadevo je treba vzeti resno in preudarno, sodba je tu, treba bo nekaj naredit. To da ste opozarjali vladajočo politiko ni bilo uspešno in zadosti resno, sedaj smo pa vsi v istem zosu, sedaj je primat na strani izbrisanih, na potezi so oni. Težko bo induvidualno obravnavat nekdanje špekulante in ljudi, ki niso do Slovenije čutili nič, ker so dobro živeli od federacije, prav tako nekateri niso izkazali nobenih čustev in pripadnosti v času osamosvajanja, še celo več, zavestno so pomagal rušiteljem države….to je verjetno kje zapsiano, to se ve, vendar je res, da je politični interes politike prevladal pred interesom in vladavino prava…torej popraviti krivice tistim, ki so upravičeni in obsoditi tiste, ki to niso………..Mislim, da ni toliko problem v denarju, problem je v časti, dobremu imenu in ugledu Slovenije v svetu, posebej v državah nekdanje SFRJ……zgubila bo politika, ne ljudje…
Pozdravljeni!”
Dare says:	02/07/2012 at 11:24	Vinko.
Tukaj pa se s teboj popolnoma strinjam. Za vsakega je potrebna individualna obravnava kajti velika večina izbrisanih je špekulantov.
Peter says:	02/07/2012 at 12:08	Spoštovani g. Vinko. Zapisali ste:”Toda že star ljudski pregovor pravi, da tam kjer ni še vojska ne vzame”. S tem stališčem se ne morem strinjati, ker je lahko to zelo nevaren presedans. Predstavljate si, da bi tako začeli govoriti (oziroma uresničevati v praksi) tisoče tistih, ki živijo na robu revščine in še vedno več jih je. Dolg bo treba plačati, tako in drugače. Odgovorne bo treba poklicati na odgovornost, pri tem VI politiki nosite večinski del te odgovornosti. Kako si pa boste to odgovornost razdelili, pa prepuščam vam. Zelo vesel bi bil, da politiki tudi materialno in moralno odgovarjate za svoja dejanja.
Se pa z večino vašega pisanja strinjam, posebej v delu, kjer ugotavljate, da je večina “izbrisanih” ljudi z “računico”.
CSI-Morost says:	02/07/2012 at 12:42	Spoštovani,
Sem reden gost vašega bloga. Močno podpiram vašo usmeritev “v bazo”, saj bomo le na ta način normalizirali državo. Vaš blog definitivno prispeva k temu.
Sedaj pa k tematiki. Ko smo ustvarjali Slovenijo sem imel že kar nekaj let. Od takrat pa do danes sem o problematiki izbrisanih (jaz jih poimenujem “ubrisani”) slišal že skoraj vse. Torej če je sodba dokončna, naj država poskrbi, da bo dobila potrebni denar od tistih, ki so to godljo zakuhali. Dosledno in “na nož” naj plačajo vse, vključno z davkom na uvoz luksuznih avtomobilov. Ja pa še zamudne obresti.
Pa evropsko sodišče je potrebno informirati o tem, da je dosodilo neke odškodnine vojnim dobičkarjem in na ta način dobesedno, preko 25.000 +++ volilnih glasov, pomaga vzdrževati vladavino rdeče kamarile.
Tomaž says:	02/07/2012 at 12:58	Pozdrav,
Mislim, da ustava zagotavlja enake pravice vsem ne glede na politično prepričanje. Ne razumem, zakaj bi nekdo, ki bi ozemlje Slovenije raje videl priključeno Jugoslaviji, imel manj pravic, kot tisti, ki se strinja s tem, da je tukaj samostojna država Slovenija. Pred kratkim je recimo mariborski župan Kangler zagrozil z odcepitvijo Štajerske od Slovenije. Ga bomo izbrisali, saj si očitno želi, da del Slovenije preneha biti Slovenija?
Druga stvar je finančni del odziva na sodbo sodišča. Sodišče je državi naložilo plačilo denarja, predstavniki države pa odgovarjajo: ‘tam kjer ni, še vojska ne vzame’ in ‘…ob upoštevanju stanja v državnem proračunu.’ Lepa hvala za takšne izjave, jih bom poskusil uporabiti in upoštevati, ko in če bom dobil kakšno kazen za prometni prekršek. In ob ‘upoštevanju stanja v osebnem proračunu’ se bom zelo trudil tudi izogibati plačilu kakršnih koli davkov. Nespoštovanje avtoritet pravne države je očitno zelo popularno in od vlade požegnano dejanje, kajne? Ne spomnim se najbolj Jugoslavije, ampak zdi se mi, da se je takratna oblast do svoje države vedla veliko bolj spoštljivo, kot se današnja (da ne bo pomote, ne mislim samo na Janševo vlado, raje kar na vse po letu 1991).
Neža says:	02/07/2012 at 13:16	Špekulanti gor ali dol, izbris je bil protizakonit. Vprašanje stalnih bivališč bi za druge narodnosti lahko uredili natanko tako, kot za vse druge tujce v državi, ki jim ni bilo potrebno storiti NIČ
Pri izbrisu ne gre za vprašanje državljanstva, ampak je šlo za izbris iz registra stalnih prebivalcev. Za stalno bivališče pa NE RABIŠ BITI DRŽAVLJAN.
Tujci (npr. Italijani, Angleži, Nemci itd), ki so takrat imeli v SRS prijavljeno stalno bivališče, so z osamosvojitvijo ohranili stalno bivališče, ne da bi karkoli rabili storiti.
Srbom, Bosancem, Makedoncem pa se je stalno bivališče preprosto zradiralo, za ohranitev tega pa bi morali iti skozi neke birokratske neumnosti.
Tako razlikovanje med enimi in drugimi tujci pa je po vseh zakonodajah protizakonito. Zato je prav, da izbrisanim pripade tudi odškodnina, če bodo šli v tožbo.
Veteran 91 says:	02/07/2012 at 14:14	Sam se popolnoma strinjam s stališčem ministra. Več ali manj je jasno, da gre v primeru t.i. izbrisanih za špekulante, ki si državljanstva niso uredili le zato, ker so verjeli , da bo Jugoslavija ostala takšna kot je bila. Je pa tudi dejstvo, da izbris kot tak iz državljanstva nikakor ne more pomeniti tega, da so bili ti ljudje zaradi lastnih interesov, finančno oškodovani v vsotah, ki se omenjajo. Če je kdo že bil, pa je seveda stvar konkretne obravnave. Enostavno pa ne morem razumeti države, ki bo nagrajevala ljudi samo zaradi tega , ker si niso uredili statusa, ko bi si to morali. Ali smo se vojni veterani zato z orožjem v roki borili za samostojno državo, da bo sedaj nekdo , ki je “čepel “doma in čakali kaj se bo zgodilo, nagrajen.
(jm) says:	02/07/2012 at 15:40	To, da Slovenija tega nima v proračunu, pač ni nič nenavadnega. Očitati tega današnji vladinima smisla. Res pa je, da bo to treba vključiti v vsak naslednji proračun. Brez tega, bo proračun protiustaven.
Pravni sistem pomeni, da moramo sprejeti posledice, tudi, če se z njimi ne strinjamo. Na žalost ali na srečo. Upam, da vlada ne bo preveč komplicirala in nam naložila še večjih odškodnin, ker jaz se z EU ne bi šalil.
Mike says:	02/07/2012 at 16:14	Joj g. minister,
ne vem, ali je danes še pametno govoriti o tako imenovanih “izbrisanih” in omenjati nekakšne špekulacije!?
Sodba je dokončna, to je sodba najvišje inštance, v njej se govori samo o izbrisanih, brez t.i., zato pa je v njej govora tudi o dolgoletnem zavajanju slovenske javnosti, pa o zahtevi, da Slovenija tudi vse ostale primere reši v duhu te sodbe.
Kot minister, odgovoren za policijo in tožilstvo, boste morali resno odgovoriti na postavljeno vprašanje, kaj bo Slovenija naredila za kazenski pregon odgovornih oseb.
Obtožbe so namreč zelo težke, govori se o etničnem čiščenju, vsaj njegovem poskusu in jasno izraženem naklepu, deloma tudi direktnem.
To pa ni hec.
Dare says:	02/07/2012 at 18:10	Mike ne pretiravaj prosim. Vsi ki so želeli ostati v Sloveniji in niso sedeli na dveh stolčkih so si status uredili, drugi so pa čakali kaj se bo zgodilo s Slovenijo ampak ne v Sloveniji, temveč so se vrnili v svoje takratne republike in tam čakali na zaključek. Po nekaj letih so ugotovili da tam ni pogojev za življenje in so se vrnili v našo državico. Strinjam se, da se tistim ki je jim je res bila storjena krivica izplača tudi določena odškodnina, vendar mora biti upravičenost odškodnine ugotovljena po predpisanem postopku (individualna obravnava).
Mike says:	02/07/2012 at 18:59	Spoštovani kolega Dare,
preberi sodbo in ne filozofiraj. Od tega ni več nobene koristi.
ViolaMB says:	02/07/2012 at 19:14	Minister hvala za te misli da kjer ni se vojska ne vzame.
Ko bodo meni prisli kaj rubit, bom jih odslovil s temi besedami.
Drugace pa ve se kdo je bil odgovoren za izbris in jaz kot policist ce naredim napako sem kazensko in materialno odgovoren
Zadnji cas je da ste tudi politiki in funkcionarji kazensko in materialno odgovorni za take hude napake.
Moj sodelavec je placal 1200€ odskodnine, za neupraviceno pridrzanje in psihicno trpljenje.
Zakaj vlada ne vlozi tozbe proti Šternu in Bavčarju?
APM says:	03/07/2012 at 05:04	Strinjam se z napisanim, vendar bi ob analizi, ki bo sledila in na osnovi katere se bodo določale morebitne odškodnine za tiste, ki so z izbrisom bili resnično prizadeti, bilo potrebno ugotoviti, zakaj so posamezniki v državni upravi zavestno zavirali izdajo državljanstva nekaterim posameznikom, ki so bili nesporno do njega upravičeni. S takšnim početjem so namreč vzpodbujali tragične primere izbrisanih in dajali neposreden povod za prikazovanje Slovenije v negativni luči, posameznikom, kakršni pa so Krivic, Kereal, Zalokar Oražem , Hnažek in podobnim, pa priložnost političnega spletkarstva, kakršno se nadaljuje še sedaj.
Nisem popolnoma prepričan, da niso takšni birokrati namenoma povzročali žalostnihzgodb, da bi nasprotniki SDS, ki se je zavzemal za racionalne rešitve diskreditirali.
Neustrzno vodenje upravnih postopkov je kaznjivo. Ne glede na to, da je večina primerov zastaralo, bi bilo smiselno posameznike, ki so zagrešili največje nesmisle in prizadeli posameznike javno izpostaviti, tako, da se bo vedelo, kdo blati Slovenijo.
V Sloveniji se nič ne zgodi slučajno.
Bonifacij says:	03/07/2012 at 09:09	Mike, kaj se sprenevedaš? Evrospko sodišče dvema ni prisodilo odškodnin, torej je ustavni zakon čisto v redu rešitev, da se vsakega obravnava posebej. Nobene potrebe ni po tem, da damo zdaj odškodnino kar vsem po vrsti.
Vsakega naj se posebej preveri.
Mike says:	03/07/2012 at 12:37	Bonifacij, to je popolnoma jasno, vsak mora prijaviti, dokazovati in dokazati svojo škodo, dva primera ne moreta biti enaka. Evropsko sodišče samo zahteva, da se za vse uredi v duhu te sodbe, nikakor pa v enakih zneskih.
Nekaj drugega pa je vprašanje o kazenski odgovornosti nekaterih, tam so težke obtožbe.
soncni says:	03/07/2012 at 13:17	Pozdravljeni,
naj nekdo končno pove kdo je koga I Z B R I S A L in iz česa!? Še vedno se spominjam glavnega gospoda t.i. “izbrisanih”, ki je 20 let nazaj na POPTVju izjavil, da slovenskega državljanstva ne bo sprejel, ker je to pod njegovo častjo in sramotno. KJE JE ZDAJ TA POSNETEK? V čigavem interesu ga nihče noče ponovno pokazati?
ika says:	03/07/2012 at 13:26	Prebrisani, ne pa ‘izbrisani’! Najbolj prebrisana med njimi pa je bila biša ministrica KK, ki jih je spretno uporabila za svoje nabiranje političnih točk.
Kdor pije, ta plača. Torej naj KK razproda svoje briljante in najdražjo garderobo in poplača tiste, ki se jim je zgodila krivica. A naj vsi ubogi državljani in zavedni Slovenci zdaj plačujemo njene politične manevre? Jaz jih že ne mislim.
svatne says:	03/07/2012 at 13:40	Država je struktura, ki omogoča funkcioniranje družbe. Opredeljuje jo v prvi vrsti temeljni zakon – ustava, potem pa vsa ostala zakonodaja in druga, za vse državljane enako obvezna pravila. Nikogar ni mogoče klicati na odgovornost, če za to ni podlage v zakonu. Nič nikogar ne zavezuje, kar ni določeno v zakonu.
Pri nas je sicer uveljavljeno načelo, da je država združba, postavljena na ideoloških predsodkih in konstruktih, in je naprava, s katero razne klike sesajo proračun.
Njena funkcija, da zagotavlja vladavino prava in da so zakoni za vse enaki, je v zadnjem, niti ne v “drugem” planu. To žalostno dejstvo razkriva že samo geslo, ki je uveljavljeno: “Vsi smo pred zakonom enaki”, kar na prvi pogled ni napačno. Toda zahrbtno uveljavlja geslo, da “smo vsi enaki”, kar je seveda čista utvara in ideološki konstrukt. Nihče (!) ni “enak” Vsi smo različni. In ker smo vsi različni, so za vse obvezni samo in izključno zakoni, ki “veljajo za vse enako”!
Ko se bomo izvili iz vladavine ideologij in predsodkov in bomo resnično kaj storili, da bo džrava to, kar je in mora biti, torej struktura brez ideologije ali barve, potem bo mogoče nekoč prevladalo spoznanje, da “s(m)o” vsi krivi” in vsi plačujemo škodo samo in izključno takrat, ko krivcev ni mogoče odkriti in postaviti pred sodišče. Za škodo, ki je posledica nezakonitega ravnanja ali kršitve zakonov, mora vedno najprej odgovarjati tisti, ki je dejanje zakrivil Šele če oškodovancem na ta način ni mogoče popraviti povzročene škode, pride na vrsto proračun oz. drugi viri.
Sprevrženost logike nekaterih se je na primer izkazala pri povzročeni škodi, ki jo je zakrivila vodilna (in edina) partija v prejšnji državi, ko je imela v svojih rokah vso oblast. Za škodo so brez premisleka obremenili vse državljane! Torej so odškodnine žrtvam šle tudi iz žepov žrtev, kar je perverznost brez primere. Dobesedno obešencu zaračunaš vrv…
Pa se je naslednica tiste partije sama na ves glas hvalila – in tudi ravnala tako – da je naslednica. Ima veliko premoženje in kdo ve kje in kakšna sredstva še!
Seveda v ozračju sprevrženega pojmovanja države ni upanja, da bi ta delovala in izterjala tudi za izbrisane (najprej!) škodo pri povzročiteljih. (Da se razumemo: “povzročitelj” je lahko tudi tisti, ki je s svojim zavestnim ravnanjem “postal” izbrisan!)
Bonifacij says:	03/07/2012 at 15:03	Kazenske odgovornosti ne more biti, ker, če ni bilo zakona, je ne more biti. B resnici gre le za tvojo željo po linču nekaterih politikov.
bojko says:	03/07/2012 at 16:51	Ika, ne bi zagovarjal KK, vendar se je problem z izbrisanimi začel veliko veliko pred njo.
ika says:	03/07/2012 at 19:50	Bojko, vem, da ni bila prva. Stranka SDS je že dolgo nazaj opozarjala, da je treba urediti status državljanov bivših Jugo držav, ki so stalno živeli v Sloveniji. In drži, da je bilo med njimi veliko takšnih, ki so Slovenijo sprejeli za svojo domovino in si status državljanstva tudi uredili. Vsem je bila za to ponujena enaka možnost, ki je pa mnogi niso želeli sprejeti in ravno ti so kasneje, ko so spoznali da gre zares, dvigovali največji halo.
Nisem mislila, da je KK sprožila problem izbrisanih. Le zvito jih je znala izkoristiti za svoj politični vzpon. No, sedaj je tudi ona med ‘izbrisanimi’ s političnega polja.
Marjan says:	03/07/2012 at 21:54	SVATNE
” (Da se razumemo: “povzročitelj” je lahko tudi tisti, ki je s svojim zavestnim ravnanjem “postal” izbrisan!)”
Gornjo izjavo brez zadržkov podpišem.
V smislu te izjave je treba “izbrisane” tudi obravnavati.
Marjan says:	03/07/2012 at 22:01	Todorović ujet na laži
Izbrisani todorovič se javno na televiziji odpoveduje odškodnini.
http://www.youtube.com/watch?feature=player_detailpage&v=99hhtSq3H0k
Marjan says:	03/07/2012 at 22:07	Todorović : Vzeti Slovensko državljanstvo bi bilo necivilizacijsko :
http://www.youtube.com/watch?feature=player_detailpage&v=T9ZdqDbjkac
Marjan says:	03/07/2012 at 22:40	LAŽNO INFORMIRANJE SLOVENSKE JAVNOSTI
Ali kako izbrisani nategujejo slovensko javnost
s pomočjo LDS,ZARES in SD-ja
Primer Aksentijević:
-11 januar 1992 so mu odvzeli državljanstvo. In kaj je počel Aksentijević leta 1992 ? Zelo je bil zaposlen z ugrabitvijo predsednika BIH Alijo Izetbegoviča.
http://www.youtube.com/watch?feature=player_detailpage&v=DFByCSV837Y
Mike says:	04/07/2012 at 07:05	Dragi g. Marjan,
odkar je sodba ESČP dokončna in pravnomočna, se bo zdaj izbrisane obravnavalo izključno v smislu te sodbe, kakor tam piše in kar zahteva.
Za vsako nadaljnje butalsko filozofiranje in politikanstsko manilpuliranje je zdaj prepozno in oprane glave se boste morale s sodbo pač sprijazniti, če vam je kaj do pravne države. Sicer bo problem postal samo še večji in to v škodo nas vseh.
Diksi says:	04/07/2012 at 10:05	Jaz se moram pa tu celo malo strinjati z MARJANOM in ostalimi. Sem za, da se uredi status izbrisanim in tudi, da se jim povrne odškodnina, a le tistim, katerim je bila dejansko storjena krivica.
Sam sem mnenja, da je med temi 25.000 večina špekulantov, ki so 91 mislili, da bo zmagala JLA in njihova Velika Srbija in si prav zaradi tega niso uredili statusa.
Tudi sam poznam najmanj dva primera, ki so 91 bili odločno proti temu, da si uredijo status, pa so imeli možnost. Eden izmed njih je govoril, da se za 500 SIT ne bo prodal (nakup kolekov), drugi je imel pa še precej bolj burne izjave, ter se takrat celo boril na strani JLA. Zdaj sta pa ta dva najbolj glasna in “uboga” izbrisana.
Zato, je potrebno, da se primeri izbrisanih obravnavajo idividualno in temeljito. Pri obravnavi je za njih potrebno vpeljati obrnjeno dokazno breme in naj sami dokažejo, da si takrat v nobenem primeru niso mogli uredit statusa, čeprav so to želeli. Za špekulante, ki bodo podali vlogo za rešitev statusa oz. odškodnino, pa so se ga takrat sami odrekli ali bili celo nasprotni, kot v mojih dveh primerih ali v primeru Todorević (“za kaj pa si bi uredil status”) pa uvesti kazenske ovadbe zaradi namena oškodovanja države!
Marjan says:	04/07/2012 at 18:36	@mike
“odkar je sodba ESČP dokončna in pravnomočna, se bo zdaj izbrisane obravnavalo izključno v smislu te sodbe, kakor tam piše in kar zahteva.”
Se lahko strinjam,vendar naj gre za dejansko izbrisane ! Torej gotovo mora obstajati postopek ,po katerem se bo ugotavljalo komu je dejansko bila storjena krivica. Nekdo,ki je imel v SLO prebivališče in se samovoljno preselil v ostanek Jugoslavije zaradi špekulativnih namenov, pač ni izbrisan na način ,da bi mu bila storjena krivica .Odšel je brez ,da bi se odjavil oziroma uredil stvari ,ki jih je zakon nalagal. V bistvu je tak špekulant naredil prekršek. Takšni ,ki so državo zapustili in se vojskovali v Bosni , špekulanti kot je Todorovič ,ksentijević ….pač niso izbrisani in se tako tudi ne smejo obravnavati !
Če je 180 tisoč ljudi lahko uredilo status potem je 10% posebnežev oz. navidezno “izbrisanih” imelo enako možnost. Ker pa jih veliko (od teh 10%) v Sloveniji takrat sploh ni bilo, naj gredo danes cvilit tja kamor so bili leta 91 namenjeni in ne Slovenskim državljanom.
In o sodbi ESČP se tudi lahko razpravlja. Človek si je zakon izmislil in človek ga lahko spremeni! Naj računamo da bo to namesto nas storil bog? To da je Slovenija majhna ni razlog, da ne bi povzdignila glasu.Če bi bilo treba tako soditi na račun recimo Francije ,Italije,Nemčije,bi bilo sodišče še kako previdno s takimi odločitvami kot v primeru Slovenije.
Bomo zdaj šli vsi “neizbrisani” Slovenci na sodišče,kajti krivično do nas je, da bi bili kakorkoli materialno oškodovani na račun nekih zablod iz leta 91 za katere nismo odgovorni. Končno ,kaj briga enega 20-letnika kaj je politika počela leta 91, da bi danes trpel njegov standard. Sicer pa ni nič čudnega da je nastala takšna situacija.Jugoslovanski komunisti so se ves čas po 2 vojni trudili pojužnjačit Slovenijo. Slovenski prebarvani komunisti SD-jevci in njihovi podaniki ,so to tradicijo le nadaljevali, politične točke so jim bile vedno več kot Slovenski narod.
Pavla says:	05/07/2012 at 08:25	Kako nekateri ne morete razumeti zakaj v bistvu gre in kar nekaj nakladate. Izvirni greh je nastal leta 1992. Nihče se ne (in se ni) zavzemal za Aksentijeviča in njemu podobne, ampak za ljudi, ki so bili izbrisani, ki so do tedaj delali v RS, v njej ustvarili svoje premoženje, in družine. Nekateri se niso znašli, nekateri so čakali kaj se bo zgodilo, nekateri sploh niso razumeli zakaj gre. Ne zagovarjam jih, raje bi jih videla čim manj pri nas, pa vendar se je nekaterim zgodila krivica, za katero pa ni odgovorna samo levica, kot nekateri bluzite. Že leta 1992, bi jih bilo treba obravnavati individualno. Naivno se je izgovarjati na prazen državni proračun, svropskega sodišča to ne zanima.
Franc 1 says:	05/07/2012 at 08:40	Pavla nakladate vi sam dobro vem kako je bilo in res se je mogoče komu zgodila krivica vendar takšnih primerov je zanemarljivo malo.Pri nas (živim ob meji s Hrvaško) je veliko Hrvato takrat vpilo mi smo Hrvati in si nihotelo uredit statusa sam jih poznam osebno.Je pa bilo veliko Slovencev katere so starši vpisali v matične knjige na hrvaški strani in sami niso to niti vedeli ko so pa to izvedeli in če so si hoteli urediti status je takrat bilo potrebno plačati 500 tolarjev in stvar je bila rešena.Tako da kdor si ni uredil je v glavnem sam kriv.
Pavla says:	05/07/2012 at 09:12	@Franc 1, slabo ste prebral moje razmišljanje, očitno vas je zmedla samo moja beseda (nakladanje), v resnici ste potrdil moj zapis. Tudi sama vem kako je bilo, od obmejnih dogajanj se distanciram, ker jih ne poznam. Komentiram samo dogajanje iz mojega okolja, kjer živi veliko ljudi iz bivše juge. Nenazadnje sem bila takrat zaposlena v prestolnici Slovenije.
Lep dan !!
Marjan says:	05/07/2012 at 10:15	@PAVLA
“……ampak za ljudi, ki so bili izbrisani, ki so do tedaj delali v RS, v njej ustvarili svoje premoženje, in družine. Nekateri se niso znašli, nekateri so čakali kaj se bo zgodilo….,”
Torej ljudje so delali,ustvarili premoženje ,vendar se niso znašli? Lepo vas prosim no,kaj se je pa bilo treba znajti? Ko je treba odvetnike najet in državo tožit na račun lastnih špekulacij se pa znajdejo ? Sprenevedanje kakršnega so sposobni Kresal,Veber,Bratušek,Moderndorfer & co. in Pavli podobni. In kako so je potem “znašlo” 180tisoč tujcev ki so status uredili?
Lasten primer:žena je bila rojena v Sloveniji (doma,ne v bolnici) in njen oče je šel naslednji dan zadevo povedat pristojnim in tako je ostalo brez problemov do l.91. Takoj po vojni l.91 pa je uradnica na takratni krajevni skupnosti ženo opozorila ,da ima možnost urediti državljanstvo.Žena šokirana povpraša za kaj gre in so ji povedali.Če ni ob rojstvu otroka (leta 1961) nihče izrazil želje po državljanstvu so vpisali državljanstvo po materi.No tu je bila zanka,namreč ženina mati se je priženila v Slovenijo iz Hrvaške in je bila torej hrvatica. Torej je bila posledično tudi njena hči(moja žena) hrvatica. Ne glede na to ,da je bila rojena v Sloveniji in bila ves čas samo v Sloveniji.
Žena se je šla na Hrvaško v bivši materin rodni kraj odjavit in je prinesla o tem dokument na krajevno skupnost (v pisarno KS). Tam ji je uradnica napisala še nekakšno prošnjo in to je to! Od takrat je žena Slovenka. In kaj se je bilo zdaj tu za znajti ?
Ženina mati je ostala do konca življenja (do leta 98! ) Hrvatica z bivališčem v Sloveniji. Status je bil urejen z enim obiskom takratne krajevne skupnosti (leta 92) Če je to lahko uredila že takrat stara,kmečka ženica potem brž ni bilo umetnosti. Priti do vozniškega dovoljenja je prava znanost proti takratnemu urejanju statusa.
Danes mi na TV prikazujejo dva “izbrisana” siromačka ,z vnaprej pripravljenimi robčki za pred kamere. “Izbrisana” gospa ,ki je bila leta 92 v cvetu mladosti ,pravi da takrat (leta92) ni vedela kaj se dogaja.Je živela na luni??? Očitno je orng prišla k sebi ,danes zna nastopat pred kamerami in prikazuje svoje uboge “otročke” od katerih je bila kao ločena. Lepo vas prosim no,(tiste ki to tolerirate) katera prava mati se loči od svojih otrok na podlagi nekega splošnega zakona? Samo s fizično silo se lahko pravi materi vzame njene otroke ,ali pa se jim sama odreče. Vse ostale pravljice so za neobjektivne novinarje. In ko gledam na TV slike teh “ubogih izbrisanih” nobel napravljenih otrok,ne vem zakaj imam občutek ,da imajo boljši standard kot večina Slovenskih Haloških otrok.
Novinarji v službi prejšnje politične elite so sramota novinarskemu poklicu . Prikazovati stvari tako enostransko kot je to v primeru “izbrisanih” je milo rečeno svinjarija.
Jure says:	05/07/2012 at 15:10	“IZBRISANI” redki – VEČINA PREBRISANI. PREBRISANI se norčujejo iz Slovenije, poštenih državljanov – NORČUJEJO SE IZ VSEH NAS – tudi iz tistih, KI SO SI UREDILI STATUS.
P.S. Potrebno je narediti selekcijo, PREVERBE in IZLOČITI (s seznama “izbrisanih”) PREBRISANE!
Jure says:	05/07/2012 at 15:22	PREBRISANI “LJUBIJO SLOVENIJO” LE TOLIKO, KOLIKOR LAHKO LOMASTIJO – PLENIJO PO NJEJ…….
peter says:	06/07/2012 at 06:42	SLO “predsednik” je včeraj izjavil, da je zelo zaskrbljen nad izjavama predsednika vlade in notranjega ministra-jaz sem mnogo bolj, ko pomislim da bi lahko bil ponovno izvoljen.
Jure says:	06/07/2012 at 18:14	SLO “predsednik” ?!
POVOJNI POBOJI! SO ZANJ “drugorazredna tema”. NJEGOVO BREZSRAMNO ZAPRAVLJANJE NA NAŠ RAČUN (draga potovanja – nakup, menda celo spodnjih hlačk za dame – kako strahovito so se njegovi borili med drugim tudi, da bi mu zgradili predsedniško rezidenco itd), »izbrisani«, obiski pri spornih ljudeh in še kaj, pa SO ZANJ VELIKA-PRVORAZREDNA TEMA.
Tudi na tej spletni strani je nekdo že zapisal, češ IZJAVA GLEDE POVOJNIH POBOJEV je Türku kar takole “UŠLA”…Lepo vas prosim, Türk DOBRO VE IN SE ZAVEDA KAJ GOVORI, POČNE…S svojimi izjavami RAVNA PREMIŠLJENO – IMA SVOJ NAMEN – CILJ..….
Med drugim sem se udeležil:
Akademsko društvo Pravnik vas vljudno vabi na okroglo mizo oz. IUS Caffè z naslovom “Zadeva PATRIA: Pravna država na preizkušnji”, ki bo ta četrtek, 29. septembra, ob 16.30 v vijolični predavalnici Pravne fakultete v Ljubljani.
O pravnih dilemah, ki jih zbuja sojenje v zadevi PATRIA, bodo spregovorili: - prof. dr. Tone JEROVŠEK, profesor upravnega prava in nekdanji predsednik Ustavnega sodišča;
- doc. dr. Marko BOŠNJAK, docent za kazensko pravo in kriminologijo ter odvetnik v odvetniški družbi Čeferin;
- doc. dr. Matej AVBELJ, docent za evropsko pravo in dekan Fakultete za državne in evropske študije;
- doc. dr. Jernej LETNAR ČERNIČ, docent za pravo človekovih pravic.
Vabljen je tudi predstavnik Katedre za kazensko pravo Pravne fakultete v Ljubljani……
In med poslušalci – na tej okrogli mizi – se po koncu »predavanja«, kot »govornik« javi nek znan, učen moški, ki je dejal, da je »IZBRIS LJUDI« PRIMERLJIV, JE NEKAJ »ENAKEGA« S POVOJNIMI POBOJI.
Ja, »izbrisani« so, po njegovem, doživeli enako usodo, kot so jo doživeli ljudje, ki so bili na takšen ali drugačen način, po vojni, UBITI (med njimi nedolžne ženske, otroci..). In tako misli, v to verjame marsikateri levičar….
Prisotni v dvorani so se na to njegovo govorjenje »provokacijo« BURNO ODZVALI. »Govornik« pa, še preden je dobil »odgovore« na te svoje trditve – jo je na hitro ucvrl.
SLO “predsednik” , VAŠ GLAS BO SLIŠATI VSE BOLJ POGOSTO kajti
BLIŽAJO SE VOLITVE. Vaša promocija, SLO “predsednik” , pa je ZA VAS itak BREZPLAČNA – na naš davkoplačevalski račun namreč……«SAMO, DA SE ROLA« spoštovani – SLO “predsednik”
Jure says:	06/07/2012 at 20:00	In še..
KDAJ BOMO MI SLOVENCI DOBILI ODŠKODNINE ZA ŠKODO, KI NAM JO JE POVZROČILA ZK IN JLA, KI NAS JE NAPADLA – IN TO ZGOLJ ZATO, KER SMO ŽELELI “NA SVOJE”.

References: sodišče 
 sodišče 
 Sodišče 
 sodišče 
 sodišče 
 sodišče